Løypa gikk fra Bavallen i bunnen av skisenteret og fulgte løypene opp til toppen av Horgaletten på 965 meters høyde. Totalt hadde løypa en høydeforskjell på 684 meter, men fordi løperne underveis også hadde nedkjøringer, var den totale stigningen på rundt 900 høydemeter. Løypa var 7,3 km lang, og hadde i de bratteste partiene en stigning på hele 25 %. Løpet gikk i fristil, og det var innlagt spurtpriser underveis.